જિલ્લાભરની પોલીસને દોડતી કરી દેનાર પાર્સલ બોમ્બ પ્રકરણમાં રેન્જ આઇજી સુભાષ ત્રિવેદી અને જિલ્લા પોલીસવડા બલરામ મીણાના માર્ગદર્શન હેઠળ ડીવાયએસપી જે.એમ.ભરવાડ, એસઓજી પીઆઇ એમ.એન.રાણા, ઉપેલટાના પીઆઇ એચ.જી. પલ્લાચાર્ય સહિતના અધિકારીની અલગ અલગ ટીમ દ્વારા વિવિધ મુદ્દે તપાસ શરૂ કરવામાં આવી હતી. પોલીસે તમામ સ્તરે તપાસ કરતા નાથા ડોબરીયા શંકાના દાયરામાં આવી ગયો હતો. ૬૮ વર્ષના નાથા ડોબરીયાએ ક્રિષ્ના સ્કૂલમાં પાર્સલ બોમ્બ મોકલ્યાની કબૂલાત સાથે ૨૦ વર્ષ પહેલાં વિસ્ફોટમાં બે વ્યક્તિના મૃત્યુ થયા એ બોમ્બ પણ પોતે જ મોકલ્યો હોવાની કબૂલાત આપી હતી.